Alex Formenton

Alex Formenton (s. 13. syyskuuta 1999 Barrie, Ontario, Kanada) on kanadalainen uransa lopettanut jääkiekkoilija. Hän oli pelipaikaltaan vasen laitahyökkääjä.

Pelityyli
The Sports Forecaster -sivuston mukaan Formenton on nopea hyökkääjä, joka on myös vaarallinen hyökkäyspään pelaaja. Hänen tulisi kuitenkin lisätä voimaa ja massaa.

Ura
Seuraura
Formenton pelasi kauden 2013–2014 Toronto Nationalsin ja kauden 2014–2015 Mississauga Rebelsin junioreissa, jonka jälkeen London Knights varasi hänet 216. pelaajana OHL:n varaustilaisuudessa 2015. Kauden 2015–2016 Formenton pelasi vielä OJHL-junioriliigan Aurora Tigersiin. Kaudeksi 2016–2017 hän siirtyi Knightsin OHL-joukkueeseen, jossa Formentonin tulokaskausi toi runkosarjassa 26 tehopistettä. Hänet valittiin kauden päätteeksi liigan tulokkaiden toiseen tähdistökentälliseen. Formenton pelasi kauden aikana myös CHL Top Prospects Gamessa. 

Ottawa Senators varasi Formentonin toisella kierroksella 47. pelaajana NHL:n varaustilaisuudessa 2017. Hän teki jo saman vuoden lokakuussa kolmivuotisen tulokassopimuksen joukkueen kanssa. Formenton otti harjoitusleirin päätteeksi paikan Senatorsin NHL-vahvuudesta. Hän teki NHL-debyyttinsä kauden 2017–2018 toisella kierroksella 7. lokakuuta 2017 Detroit Red Wingsia vastaan. Formentonista tuli Senatorsin seurahistorian kaikkien aikojen nuorin NHL-debytantti. Hän sai ottelussa jääaikaa 4.54 minuuttia. Ottelu jäi Formentonin alkukauden ainoaksi NHL:ssä ja hänet lähetettiin noin puolitoista viikkoa myöhemmin takaisin Knightsin OHL-joukkueen vahvuuteen. Hän oli joukkueen paras maalintekijä ja kolmanneksi paras pistemies tehoilla 29+19=48. Pudotuspeleissä Formenton oli Knightsin paras pistemies ja maalintekijä tehoilla 5+2=7. OHL-kauden jälkeen, huhtikuussa 2018 hän siirtyi amatööritry-out -sopimuksella AHL-joukkue Belleville Senatorsin vahvuuteen. Formenton pelasi siellä kaksi runkosarjaottelua ilman tehopisteitä.

Alkukaudella 2017–2018 Formenton pelasi Ottawa Senatorsissa yhdeksän runkosarjaottelua tehden yhden maalin, joka syntyi 30. lokakuuta 2018 vieraissa Arizona Coyotesia vastaan. Marraskuussa seura lähetti hänet takaisin London Knightsin OHL-joukkueen vahvuuteen. Formenton nimettiin joukkueen varakapteeniksi.

Joulukuussa 2022 Formenton siirtyi vuoden mittaisella sopimuksella Sveitsin pääsarjan HC Ambrì-Piottaan oltuaan rajoittamaton vapaa agentti. https://www.tsn.ca/nhl/ottawa-senators-rfa-alex-formenton-signs-one-year-deal-in-switzerland-1.1893152 Ambrì-Piotta tiedotti, että sopimus Formentonin kanssa arvioidaan uudelleen, jos hänet todetaan syylliseksi vuoden 2018 Nuorten Kanadan maajoukkuepelaajien suorittamaan joukkoraiskaukseen. Senatorsin GM Pierre Dorion ei selventänyt, liittyikö Formentonin sopimustilanne tutkintaan, https://www.sportsnet.ca/nhl/article/senators-rfa-alex-formenton-signs-one-year-contract-with-swiss-team/ vaikka mediassa spekuloitiin Formentonin mahdollisesta kytkennästä tutkintaan olevan pääsyy umpikujaan Senatorsin kanssa. https://www.hockeyfeed.com/nhl-news/rumor-serious-allegations-against-alex-formenton-in-hockey-canada-scandal Ottawa yritti kaupata Formentonin oikeuksia vuoden 2023 varaustilaisuudessa, mutta Dorion ei onnistunut löytämään kauppakumppania. https://ottawasun.com/sports/hockey/nhl/ottawa-senators/garrioch-theres-a-lot-of-moving-parts-as-ottawa-senators-prepare-for-draft

Tammikuussa 2024 Ambrì-Piotta tiedotti Formentonin jättävän joukkueen henkilökohtaisista syistä ja palaavan Kanadaan. https://thehockeynews.com/news/former-nhler-alex-formenton-granted-leave-by-swiss-team https://www.cbssports.com/fantasy/hockey/news/senators-alex-formenton-takes-leave-from-swiss-club/. Neljä päivää myöhemmin Formenton antautui itse Londonin poliisille. https://www.sportsnet.ca/juniors/article/former-ottawa-senator-alex-formenton-turns-himself-in-to-london-police/ Helmikuussa 2024 Londonin poliisi tiedotti, että Formenton on syytetty raiskauksesta.https://www.londonpolice.ca/en/news/2018-sexual-assault.aspx Elokuussa 2024 oikeusdokumenteista käy ilmi, että Formenton on lopettanut pelaajauransa ja siirtynyt työskentelemään rakennusalalle. https://www.cbc.ca/news/canada/london/why-judge-lets-former-nhl-players-skip-pretrial-arguments-1.7314589

Maajoukkueura

Formenton edusti Kanadaa alle 20-vuotiaiden MM-kilpailuissa vuonna 2018, jolloin hän voitti maailmanmestaruuden.

Tilastot
 2015–2016  Aurora Tigers  OJHL  54  13  13  26  66  5  2  0  2  0 2016–2017  London Knights  OHL  65  16  18  34  50  14  0  0  0  6 2017–2018  Ottawa Senators  NHL  1  0  0  0  0  –  –  –  –  –  JMM  7  2  2  4  8   London Knights  OHL  48  29  19  48  55  4  5  2  7  6   Belleville Senators  AHL  2  0  0  0  2  –  –  –  –  – 2018–2019  Ottawa Senators  NHL  9  1  0  1  6  –  –  –  –  –    London Knights  OHL  31  13  21  34  50  11  4  14  18  14 2019–2020  Belleville Senators  AHL  61  27  26  53  65  –  –  –  –  – 2020–2021  Ottawa Senators  NHL  20  4  2  6  6  –  –  –  –  –    Belleville Senators  AHL  13  4  0  4  22  –  –  –  –  – 2021–2022  Ottawa Senators  NHL  79  18  14  32  59  –  –  –  –  –  4 kausi  yhteensä  NHL  109  23  16  39  71  –  –  –  –  – 3 kautta  yhteensä  AHL  76  31  26  57  89  –  –  –  –  –

Lähteet

Viitteet

Luokka:Kanadalaiset jääkiekkoilijat
Luokka:Ottawa Senatorsin varaamat pelaajat
Luokka:Vuonna 1999 syntyneet
Luokka:Elävät henkilöt